Тема 8

Административни нарушения

1. Определение – административно нарушение е това деяниее /действие или бездействие/, което нарушава установения ред на държавно управление, извършено е виновно и е обявено за наказуемо с административно наказание, налагано по административен ред. Типична особеност на административното нарушение е неговата насоченост против реда, установен в държавното управление.Това се изразява на практива във виновно неизпълнение или лошо изпълнение на едно административно-правно задължение. Противоправната същност на административното нарушение включва определяне вредност и опасност. За разлика обаче от престъпленията, административните нарушения са деяния с по-малка степен обществена опасност. 

2. Обективна и субективна страна на нарушенията – обективната страна на административното нарушение обхваща деянието, противоправността, т.е. обществената опасност, насочеността на деянието срещу установения административен ред, наказуемостта  и реда, по който се наказва за нарушението. Административно нарушение може да бъде само човешко деяние. Противоправността на деянието представлява преди всяко противоречие с предписанията на определена административно-правна норма, която съдържа в себе си определена степен на обществена опасност, т.е. увреждане и застрашаване с увреждане на защитени от нормата права и интереси на държавата и гражданите. Насочеността на административните нарушения показва, че те са специфични закононарушения в сферата на държавно управление. Наказуемостта е необходим елемент от обективния състав на административното нарушение. Тя е ценностна категория, която зависи от волята и преценката на законодателя. Особения административен ред, по който се преследват административните нарушения е последния белег на тяхната обектвна страна. Административните нарушения се установяват от определени по закон органи на администрацията и се наказват пак от такива органи при следване на специални административни производства. Основен елемент на субективната страна е вината на дееца, обусловена от състоянието на вменяемост и проява чрез една от своите две форми: умисъл и непредпазливост. Вината е особено психическо отношение на извършителя към неправомерното деяние и неговия вредоносен резултат. Деянието, обявено за административно нарушение е виновно, когато е извършено умишлено или непредпазливо. Непредпазливите деяния не се наказват само в изрично предвидените случаи. За да има административно нарушение е необходимо неговото съдържание да обхваща всички елементи, както от обективна, така и от субективна страна. 

3. Субекти на административна отговорност /АО/ - АО е лична, тя може да се носи само от определено ФЛ, което е в състояние да ръководи и контролира своите постъпки. В нашето право административно-отговорни могат да бъдат лицата, навършили 18 г. При известни условия, обаче, АО могат да носят и лица под тази възраст, какъвто е случаят с навършилите 16г., когато могат да разбират свойството и значението на извършените от тях деяния и са могли да ръководят постъпките си. Не носят АО лицата, които не са навършжили 16г. /малолетни до 14г. и непълнолетни до 16г./, а също и пълнолетните, които са поставени под пълно запрещение. Вместо на тях административно наказание могат да се наложат на родителите или настойниците, ако се установи, че те са допуснали съзнателно извършване на административно нарушение от поднадзорните им лица.
